Täiskasvanud liblikate jaoks on oluline nektarirohkete õite olemasolu. On olemas palju nektaririkkaid võõrliike, mis on liblikate jaoks kodumaiste lilledega võrdsed toiduallikad, kuid eelistada võiks siiski eestimaiseid taimi ja eriti looduslikke aasalilli. Sageli meeldivad need liblikatele rohkem kui hoopis efektsema välimusega aialilled. Aias peaksid  varakevadest hilissügiseni pidevalt olema mõned õitsevad taimed.